** Ministerul Mediului, Apelor si Padurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 7568 / 4202 / \_\_\_\_\_\_\_\_\_\_\_

**PROIECT DECIZIA ETAPEI DE ÎNCADRARE**

**NR. \_\_\_ din \_\_\_\_\_\_\_\_\_**

Ca urmare a solicitării de emitere a acordului de mediu adresate de **UAT ORAS RACARI** cu sediul în oras Racari, str. Ana Ipatescu, nr. 155, jud. Dambovita, înregistrată la sediul Agenției pentru Protecția Mediului (APM) Dâmbovița cu nr. 7568 din data de 17.05.2022, în baza Legii nr. 292 / 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57 / 2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49 / 2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 24.11.2022 că proiectul **”Construire pod peste paraul Ilfovat, oras Racari, judet Dambovita.”**, propus a fi amplasat în oras Racari, jud. Dambovita,**nu se supune evaluării impactului asupra mediului / nu se supune evaluării adecvate / nu se supune evaluării impactului asupra corpurilor de apă;**

Justificarea prezentei decizii:

1. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:
   1. proiectul se încadrează în prevederile Legii nr. 292 / 2018 privind evaluarea impactului anumitor proiecte publice şi private asupra mediului, Anexa nr. 2, pct. 13, lit. a;
   2. impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;
   3. nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;
2. Motivele pe baza cărora s-a stabilit neefectuarea evaluării adecvate sunt următoarele :

* terenul pe care se va realiza investiția este amplasat in oras Racari, jud. Dambovita, nu este amplasat intr-o arie naturala protejata de interes național sau comunitar;



**AGENŢIA PENTRU PROTECŢIA MEDIULUI DÂMBOVIŢA**

Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro](mailto:office@apmdb.anpm.ro); tel./fax: 0245213959/0245213944

*Operator de date cu caracter personal, conform Regulamentului (UE) 2016/679*

1. Motivele pe baza cărora s-a stabilit neefectuarea evaluării impactului asupra corpurilor de apă:

* conform proiectului de aviz de gospodarire a apelor emis de Administratia Bazinala de Apa Arges-Vedea ;

***1.* *Caracteristicile proiectelor***

* 1. ***mărimea proiectului***:

Actualul proiect are in vedere lucrarile necesare executiei unui pod in Orasul Racari, precum si moderniarea partiala a drumului local Strada Ilfovăţului.

Deasemenea, sunt prevazute lucrari de amenajare si protectie albiei si malurilor, prin executia de saltele si gabioane.

**Traseul in plan**

Traseul proiectat este compus din 2 aliniamente relativ scurte racordate prin intermediul unei curbe cu raze de 10m conf. planurilor de situatie anexate.

Noul pod a fost proiectat pe amplasamentul actualului pod/podeţ (improvizat) existent, urmand ca cel existent, exectutat din elemente prefabricate (dale din beton armat), sa fie dezafectat.

**Profilul in lung pe al traseului**

Linia rosie proiectata prezinta declivitati moderate specifice traseelor din zonele de ses si usor colinare. Cotele proiectate urmaresc in mare masura cotele existente pentru evitarea volumelor excesive de sapaturi si umpluturi ca urmare a existentei cotelor impuse (accese existente spre proprietati).

Linia rosie proiectata a avut in vedere debitele de calcul (Q1% si Q5%).

In profil longitudinal, declivitatea liniei rosii pe pod este de 1%, iar pe rampe, declivitatea nu depaseste valoarea de 5.0%.

Racordarile verticale ale liniei rosii au fost proiectate pentru valori ale lui m>0.5% cu raze (pentru racordari convexe, respectiv concave) iar pentru valori ale lui m ≤ 0.5% cu franturi verticale.

Profilul transversal tip

In profil transversal, podul va avea latimea totala de 5.50m, in care se vor regasi urmatoarele elemente:

* parte carosabila: 2 x 2.50m;
* grinda parapetului: 2 x 0.25m;

Podul va avea pante transversale de tip acoperis, 2%.

**Scurgerea apelor**

Pentru scurgerea apelor pluviale de pe suprafata drumului si a podului s-au proiectat pante longitudinale si tranvsersale astfel incat acestea sa fie conduse catre elementele de scurgere a apelor existente sau proiectate.

**Evacuarea apelor de pe pod**

Prin asigurarea unei pante longitudinale de 1% si transversale de 2,50%, apele meteorice vor fi dirijate la extremităţile podului si evacuate prin intermediul casiurilor.

**Siguranţa circulaţiei**

Siguranta circulatiei se realizeaza atat pe perioada de executie prin semnalizarea rutiera a punctelor de lucru cat si pe perioada de exploatare, conform legislatiei in vigoare.

Pentru desfasurarea în bune condiţii a circulaţiei rutiere, se va executa marcaj longitudinal discontinuu la marginile partii carosabile, atat pe pod cat si pe rampele de acces.

Ca semnalizare verticala, se vor amplasa indicatoare rutiere noi ce vor raspunde cerintelor de avertizare, reglementare, orientare si informare.

**Lucrari la infrastructura podului**

Infrastructura podului va fi alcatuită din doua culee masive de beton monolit, de clasa C25/30, cu fundare directa. Culeele vor fi prevazute la partea superioara cu bancheta si zid de garda din beton armat.

Lateral in culee, sunt prevazute ziduri intoarse din beton armat, de forma trapezoidala.

Inaintea turnarii betoanelor se vor executa epuismente pentru evacuarea apelor de infiltratie (daca este cazul).

Elevatia, zidurile intoarse, bancheta cuzinetilor si a zidului de garda se vor executa din beton armat C30/37. In spatele elevatiei se va executa dren din bolovani de rau, protejat cu material netesut textil cu rol de filtru invers, pentru a preveni colmatarea acestuia. Apa colectata se va evacua prin intermediul unor barbacane din tub PVC cu Φ110mm.

**Lucrari la suprastructura podului**

Suprastructura va fi alcatuita din 8 grinzi de beton armat precomprimate cu lungimea de 6.00m si înălţimea de 42cm, rezemate pe bancheta cuzineţlor prin intermediul unur aparate de reazem din neopren.

Dupa fixarea grinzilor pe pozitia definitivă, platelajul se va constitui dintr-o placă de suprabetonare din beton armat executată pe toata lungimea podului (din beton de clasă C30/37). Placa de suprabetonare se execută cu pante longitudinale şi transversale care să asigure scurgerea apelor. Se va acorda atenţie execuţiei lăcrimarelor la partea inferioară a plăcii de suprabetonare pentru a nu permite scurgerea apelor pe grinzile exterioare.

Schema statică a tablierului este grindă simplu rezemată, cu o singură deschidere.

În capetele plăcii de suprabetonare se amenajează dispozitive de acoperire a rosturilor pe culei. Vor fi achizitionate 2 dispozitive moderne de acoperire a rosturilor pe culei. Se va adopta o soluţie constructivă agrementată, care sa asigure o durata normală de exploatare garantata, de minim 5 ani. In continuare se va monta parapetul de siguranţă.

Hidroizolatia pe pod se execută numai după realizarea unui strat suport pentru hidroizolatie din mortar M100 în grosime de 2 cm, cu asigurarea declivităţii şi a pantei transversale necesare scurgerii apelor meteorice de pe pod. Se asigură racordarea hidroizolaţiei la lisa parapetelor, la dispozitivele de acoperire a rosturilor de pe culei.

Sistemul rutier pe pod include două straturi de beton asfaltic de 4cm grosime (BAPC16), o hidroizolatie termosudabilă asezată pe placa de suprabetonare uscată şi curată cu asigurarea declivităţii şi a pantei transversale necesare scurgerii apelor meteorice de pe pod. Se asigură racordarea hidroizolaţiei la lisa parapetelor, la dispozitivele de acoperire a rosturilor de dilataţie şi un strat de protecţie a hidroizolaţiei din beton asfaltic de 3cm grosime (BA8). Pentru colectarea si scurgerea apelor de pe pod, tablierul este in declivitate cu panta longitudinala de 1.0%, fapt ce permite ca apele meteorice sa fie dirijate la extremităţile podului

Apele de pe pod se scurg în continuare în albia râului prin intermediul unor casiuri realizate pe taluzurile rampelor.

**Racordarea podului cu terasamentele**

Racordarea intre calea pe pod si drum se va face prin montarea de dale de racordare din beton armat la ambele capete ale podului, dimensiuni dale 3.25 x 1.00 x 0.20m, dale care vor face si trecerea de la sistemul rutier nerigid al drumului la calea rigidă de pe pod, astfel se va evita şi disconfortul creat de o trecere directă.

Aceste dale de racordare reazema pe grindă de rezemare, cu dimensiunile 0.40 x 0.40m armata, executată din beton clasa C20/25.

La rândul ei grinda de rezemare, reazemă pe un prism de balast (sau piatră spartă).

Umplutura la rampele podului se va executa conform normativelor în vigoare, în straturi succesive.

**Descrierea rampelor de acces pe pod**

Pe rampele podului s-a prevazut un sistem rutier format din:

* strat de rulare, 4cm grosime dupa compactare, din beton asfaltic BA 16 rul 50/70 (BAPC16) conf. SR EN 13108-1 (cu agregate naturale de balastiera prelucrate prin concasare si sortare);
* strat de legatura, 6cm grosime dupa compactare, din beton asfaltic BA 22.4 leg 50/70 (BADPC22.4) conf. SR EN 13108-1 (cu agregate naturale de balastiera prelucrate prin concasare si sortare);
* strat din piatra sparta concasata, 15cm grosime dupa compactare, (amestec agregat sort 0-63mm, de balastieră prelucrat prin concasare si sortare) conf. SR EN 13242+A1, SR EN 13285, STAS 6400;
* fundatie din balast 25cm grosime dupa compactare, conf. STAS 6400, SR EN 13242+A1, SR EN 13285 (agregate naturale de balastiera neconcasate, sort 0-63mm, prelucrate prin sortare);
* umplutura de pamant compactat;

**Lucrari de amenajare albie**

In zona podului, albia se va amenaja cu gabioane pe ambele maluri, amonte si aval de pod. Gabioanele se vor executa din fier beton si plasa zincata si vor fi umplute cu bolovani de rau.

Gabioanele si saltelele de gabioane vor avea urmatoarele dimensiuni:

* S1.0 = 6.00m x 1.00m - 4.00m.;
* G1.0 = 1.00m x 1.00m - 4.00m.;
* G1.5 = 1.50m x 1.00m - 4.00m;

Gabioanele vor fi placate orizontal cu beton de clasa minim C20/25 in grosime de 10cm.

Lucrările de sprijinire cu gabioane au următoarele caracteristici:

* sunt structuri elastice capabile să reziste în condiţii date de solicitările la care sunt supuse, ele putînd prelua sarcini destul de mari;
* sunt structuri drenante capabile să preia şi să evacueze apele;
* sunt structuri la care deformaţia asigură conlucrarea tuturor elementelor fără a se diminua rezistenţa;
* sunt structuri cu o durată de funcţionare relativ mare, care pot fi considerate cu caracter permanent;
* se pot executa in orice anotimp şi nu necesită măsuri speciale cu excepţia placării cu beton;
* intră in funcţiune imediat, pe măsura executării lucrărilor;
* forma şi dimensiunile gabioanelor sunt diverse, în funcţie de tipul de lucrare, configuraţia şi natura terenului.

Gabioanele sunt cutii alcătuite dintr-un schelet metalic (carcase) confecţionat din oţel beton pe care se înfăşoară plasa de sârmă zincată şi care se umplu în amplasament cu piatră brută sau bolovani de râu.

Cutiile pentru saltele si gabioane se confecţionează fie direct pe amplasament, fie acolo unde este mai convenabil, după care se montează în amplasament, în funcţie de condiţiile specifice, manual, cu o macara sau alte mijloace.

Cutiile de gabioane si saltele din prezentul proiect se vor executa din cadre şi armături longitudinale din oţel beton OB37 F14mm.

Plasa de sârmă va fi zincată (Zn), de tipul l (latura ochiului) x d (diametrul sârmei) x L (lăţimea plasei) si se va fixa de cadre de oţel beton printr-o cusătură cu sârmă zincată cu diametrul de 2.8mm.

Descrierea lucrarilor de aparari de maluri:

* executie lucrări pregătitoare (curăţirea terenului din amplasamentul lucrării de iarbă şi buruieni, frunze şi crengi, defrişarea de tufişuri şi arbuşti);
* excavarea şi nivelarea amplasamentului;
* amplasarea geotextilului pe fundul saltelei sau in spatele zidului de gabioane, odată cu executarea zidului de gabioane;
* executarea şi montarea cutiilor saltelelor de gabioane;
* umplerea cutiilor saltelelor de gabioane cu piatră brută sau bolovani de rau;
* realizarea umpluturii în spatele apǎrǎrii de mal;

Protectia fetelor vazute si nivelului superior al gabioanelor va fi asigurata prin executia unui strat din beton de 10cm grosime, clasa C20/25.

Deasemenea, pentru îmbunătăţirea condiţiilor de scurgere a apelor prin secţiunea podului, se va decolmata si recalibra albia pe o lungime de minim 25m amonte si aval, si se va executa un pereu de fund in lungime de 30m, din care 20m in amonte respectiv 10m in aval. din bolovani de rau si anrocamente.

Pentru prevenirea subspalarii pereului de fund, capetele din amonte si din aval ale acestuia vor fi amplasate pe o grinda de fundare executata din beton monolit marca C25/30.

Deasemenea, pentru îmbunătăţirea condiţiilor de scurgere a apelor prin secţiunea podului, se va decolmata si recalibra albia pe o lungime de minim 25m amonte-aval si se va executa un pereu de fund din bolovani de rau si anrocamente.

Pentru prevenirea subspalarii pereului de fund, capetele din amonte si din aval ale acestuia vor fi amplasate pe o grinda de fundare executata din beton monolit marca C25/30.

* 1. ***cumularea cu alte proiecte***: nu este cazul;
  2. ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;
  3. ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;
  4. ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);
  5. ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

1. ***Localizarea proiectelor***
   1. Utilizarea existentă a terenului: terenul ce urmeaza a fi ocupat de lucrarile proiectate apartine in intregime domeniului public al com. Bilciuresti, sat Bilciuresti, jud. Dambovita; categoria de folosinta – drum.
   2. Relativa abundenţă a resurselor naturale din zonă, calitatea şi capacitatea regenerativă a acestora: nu este cazul;
   3. *Capacitatea de absorbţie a mediului, cu atenţie deosebită pentru*:
2. zonele umede: nu este cazul;
3. zonele costiere: nu este cazul;
4. zonele montane şi cele împădurite: nu este cazul;
5. parcurile şi rezervaţiile naturale: nu este cazul;
6. ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;
7. zonele de protecţie specială, mai ales cele desemnate prin Ordonanţa de Urgenţă a Guvernului nr. [**57 / 2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate , conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5 / 2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III–a–zone protejate, zonele de protecţie instituite conform prevederilor Legii apelor nr. [**107 / 1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930 / 2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;
8. ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;
9. ariile dens populate: nu e cazul - lucrările propuse se află într-o zonă cu locuinţe individuale;
10. peisajele cu semnificaţie istorică, culturală şi arheologică: nu este cazul;
11. ***Caracteristicile impactului potenţial:***
12. extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;
13. natura transfrontieră a impactului: nu este cazul;
14. mărimea şi complexitatea impactului: impact relativ redus şi local atât pe perioada execuţiei proiectului;
15. probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);
16. durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice.

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

In timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009: 2017 / C91: 2020 – *Acustica. Limite admisibile ale nivelului de zgomot din mediul ambiant*, şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:

* 65 dB - la limita zonei funcţionale a amplasamentului
* 55 dB în timpul zilei / 45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

* se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265 / 2006, cu modificările şi completările ulterioare precum şi ale O.U.G. nr. 68 / 2016 pentru modificarea si Ordonanta de urgenta nr. 92 / 2021, privind regimul deşeurilor.***

**Lucrări de refacere a amplasamentului**

* la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;
* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi , pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;
* modul de depozitare al deşeurilor / valorificare şi monitorizarea cantităţilor de deşeuri generate; predarea deşeurilor către operatori autorizaţi în valorificarea / eliminarea deşeurilor;
* respectarea normelor de securitate, respectiv a normelor de securitate a muncii;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi / sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului , evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca , din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554 / 2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 / 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau , după caz , cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente , persoanele prevăzute la art. 21 din Legea nr. 292 / 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare

**DIRECTOR EXECUTIV,**

**Laura Gabriela BRICEAG**

**Șef Serviciu A.A.A, Întocmit,**

Maria MORCOASE consilier A.A.A. Andrei Valentin CALINESCU

**p.Sef Serviciu C.F.M.**

Cornelia VLAICU